钦定古今图书集成/明伦汇编/氏族典/第069卷 > 朱亮祖〈暹〉
## 钦定古今图书集成/明伦汇编/氏族典/第069卷 > 朱亮祖〈暹〉

按《名山藏勋封记》：“永嘉侯朱亮祖，六安人。本元义兵，
元帅擒于宁国，释而官之。亮祖复反为元，前后死我
众七千馀。创常将军高帝自往擒之，既缚，诘之，不屈，
鞭而释之。用戍浙东，取温台，繇海道从征广东，西至
海南。洪武三年，授开国辅运推诚宣力武臣荣禄大
夫、柱国侯，禄一千五百石，赐诰券，与誓身免二死，子
免一死。”以征卤右副将军助伐蜀，至重庆，蜀已下以
杖死，军较不与赏。使镇广东，多不法事。征还凡十一
年，坐胡党死，除子暹指挥使。先亮祖卒，有战功。